Ĉu vi forgesis vian pasvorton?
#000002
Esperantistoj de ĉiuj aĝoj ĉi-jare povis viziti mond-famajn lokojn en Nepalo, kaj samtempe kontribui al la progreso de la enlanda Esperanto-movado.
#000006
En la unua vespero okazis formala akceptado de la ĉeestantoj, kiam salutis la gastojn la prezidantino de NespA, s-ino Indu Devi Thapaliya, kaj aliaj gravaj ĉeestantoj. Speciala gasto estis japana esperantisto Hori Yasuo, kiu deziris sukceson al la renkontiĝo. Parolis ankaŭ la 90-jara kaj ankoraŭ tre vigla partoprenanto s-ro Yamamoto Akiya. La okazo estis sufiĉe emocia, ĉar la plimulto el la nepalaj esperantistoj ne renkontis unu la alian vizaĝ-al-vizaĝe de post la komenco de la pandemio.
#000008
Dum la sekvaj tagoj la ĉeestantoj vizitis multajn belegajn kaj historiajn lokojn, inkluzive de la Katmandua valo, diversaj sanktejoj, la nacia parko Chitwan, turismaj urboj kaj aliaj. La ĉeestantoj ekskursis interalie per ĵipo kaj per boato, kaj vidis rinoceron de tre proksime en ties natura loĝloko.
#000009
La grupanoj tranoktis dum du noktoj en privataj domoj, tiel ke ili povis sperti vivmanieron malsaman al la propra: la manĝaĵojn, vestaĵojn kaj aliajn aspektojn de la vivo en nepalaj vilaĝoj en la suda parto de la lando. Ili ankaŭ vizitis montaran regionon, kie ili vidis la famajn montojn Machhapuchhare, Annapurna kaj Dhaulagiri.
#000010
La ekskursantoj vizitis la historian urbon Gorkha, kiu ludis gravan rolon en la fondiĝo de la moderna Nepalo. La palaco de Gorkha, kiu troviĝas je 1000 metroj super la mar-nivelo, estis konstruita en la 16-a jarcento. Tie naskiĝis la reĝo Prithvi Narayan Shah (1723–1775), kiu komencis la unuigon de la lando. Oni nun konsideras lin la Patro de la Nacio. De tie venas ankaŭ la mondfamaj Gurkaj soldatoj.
#000011
En la lasta vespero ĉiuj eksterlandaj gastoj esprimis kontentecon pri la vojaĝo, precipe ĉar ĝi estis planita por ke ankaŭ maljunuloj povu partopreni.
#000012
boato: malgranda akvo-veturilo, kiu entenas malmulte da homoj.
#000014
inkluzive de: enhavante en si.
ĵipo: aŭtomobilo taŭga por veturi sur malebena grundo kaj ekster la vojo.
#000015
palaco: grandega kaj tre brila domo de reĝo aŭ alia homo de tre alta socia nivelo.
#000016
parto-preni: esti unu el la homoj, kiuj kune faras ion.
privata: ne publika; ne por ĉiuj, sed nur por iu aparta persono aŭ por aparta grupo.
rinocero: peza, dik-haŭta besto el Afriko kaj Azio, kun unu aŭ du elstaraĵoj sur la nazo.
#000017
valo: malpli alta loko inter montoj; malmonto.
#000018
Estas permesate nur 75 emoĝioj.
#000022